Diari Oficial de la Generalitat Valenciana


Sumari del DOGV 4330, del 06-09-2002 (2002/9355)

Informació pública de l'alternativa tècnica del programa d'actuació integrada per al sector industrial, a la qual s'acompanya el pla parcial de millora, amb document d'homologació del sector industrial de Montesa i l'estudi d'impacte ambiental, juntament amb el projecte d'urbanització, en execució de les normes subsidiàries de planejament.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4330

Data del DOGV
:   06-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9355


Organisme emissor
:   Ajuntament de Montesa

Tipus de document
:   Anunci

Informació pública de l'alternativa tècnica del programa d'actuació integrada per al sector industrial, a la qual s'acompanya el pla parcial de millora, amb document d'homologació del sector industrial de Montesa i l'estudi d'impacte ambiental, juntament amb el projecte d'urbanització, en execució de les normes subsidiàries de planejament. [2002/Q9355]
  
L'Alcaldia Presidència, mitjançant la Resolució de data 16 d'agost de 2002, ha resolt:
  
Resolució de l'Alcaldia Presidència, de 16 d'agost de 2002, sobre l'admissió a tràmit i informació pública de l'alternativa tècnica del programa d'actuació integrada per al sector industrial, a la qual s'acompanya el pla parcial de millora, amb document d'homologació i l'estudi d'impacte ambiental, juntament amb el projecte d'urbanització, en execució de les normes subsidiàries de planejament, aprovades definitivament per la Comissió Territorial d'Urbanisme, de data 27 de setembre de 1988, al terme municipal de Montesa.
  
Vista l'alternativa tècnica de programa presentada al Registre General d'entrada d'esta corporació, amb el número 994 i amb data 26 de juliol de 2002, per Joan Morató Pastor, en representació de l'entitat mercantil Infraestructures La Costera, SL, en què sol·licita que esta se sotmeta a informació pública seguint el procediment regulat en els articles 45 i següents de la Llei 6/1994, Reguladora de l'Activitat Urbanística (LRAU), i competir per a l'adjudicació, si escau, per a la programació i gestió de l'actuació integrada coincident amb el nou sector industrial que es proposa; i en virtut dels articles 52, 54.2 i 55 de la LRAU, pel que fa al procediment d'aprovació de plans parcials de millora, i l'article 53 i 54 de la LRAU, pel que fa als projectes d'urbanització, d'acord amb les atribucions conferides en l'article 45 esmentat anteriorment, es resol:
  
Primer
  
Admetre a tràmit i sotmetre a informació pública:
  
a) L'esmentada alternativa tècnica que s'integra, en compliment del que es disposa en els apartats a) i b) de l'article 32 i per al cas concret d'un projecte d'urbanització i de document d'homologació parcial del sector industrial, sense que calga, per tant, la cèdula d'urbanització, ja que s'incidix en l'ordenació estructural, i cal l'aprovació definitiva de la Conselleria d'Obres Públiques, Urbanisme i Transports, tant del pla parcial de millora necessari així com de l'homologació del sector, d'acord amb l'article 54.2 i 55, així com la disposició transitòria primera de la LRAU, i la subjecció a la Instrucció de Planejament 1/1996, aprovada per l'Orde del conseller d'Obres Públiques, Urbanisme i Transports, el 29 de març de 1996.
  
b) El mateix projecte d'urbanització que acompanya l'alternativa tècnica, que ha d'ajustar-se a les exigències que imposen l'administració autonòmica i estatal, en el procés subsegüent d'aprovació del planejament de millora i homologació simultani.
  
c) El pla parcial de millora, en compliment dels articles 54.2 i 55 de la LRAU, juntament amb els documents per a l'homologació parcial del sector (annex II del document de proposta de modificació i ampliació de l'àmbit del pla parcial del sector industrial de Montesa, aprovat per la Comissió Territorial d'Urbanisme, en la sessió de 20 de juny de 2002, amb proposta de nova reclassificació de sòl no urbanitzable quant a l'ampliació del sector proposta dels originals 42.791 metres quadrats fins als 74.148,40 metres quadrats.
  
d) L'estudi d'impacte ambiental exigit pels articles 55.5 i 28.1.d, amb estricte compliment del que es disposa en l'article 28, en la seua integritat, de la LRAU, i el concordant article 89 del Reglament de Planejament Valencià (annex III del document de planejament esmentat), amb subjecció a la Llei 2/1989, de la Generalitat Valenciana, d'Impacte Ambiental, així com el Reial Decret Legislatiu 1.302/1986, de Avaluació d'Impacte Ambiental.
  
Segon
  
Excloure del tràmit d'iniciació i sotmetiment a informació pública la proposta que s'acompanya de projecte de reparcel·lació forçosa del sector, atesa la impossibilitat tècnica i jurídica de presentar-se formalment íntegra, diferint esta a un moment posterior al transcurs del termini els 10 dies següents a l'aprovació del projecte d'urbanització, i per tant a la perempció del dret d'oposició a favor del propietari, disconforme que habilita l'article 71.3 de la LRAU. A este efecte l'adjudicatari del programa haurà de presentar el document tècnic complet del projecte de reparcel·lació forçosa.
  
Tercer
  
Remetre un avís individual al domicili fiscal dels titulars cadastrals afectats, del contingut del present anunci, i advertir-los de la possibilitat de presentació de les reclamacions o al·legacions; així com, si escau, d'alternatives tècniques, en exercici dels seus drets derivats del règim urbanístic del sòl.
  
Quart
  
Ordenar la publicació de l'anunci d'informació pública pel termini de 20 dies, del pla parcial de millora i document d'homologació, així com de l'estudi d'impacte ambiental, pel que fa a la modificació, ampliació del sector industrial de Montesa i reclassificació del sòl no urbanitzable, proposta. Així com de l'alternativa tècnica del programa per al desenvolupament de l'actuació integrada composta pel sector esmentat; mitjançant la inserció d'un anunci en el Diari Oficial de la Generalitat Valenciana, tal com disposa l'article 46 de la LRAU, amb l'aprovació administrativa prèvia, així com mitjançant la publicació en un diari d'informació general editat a la Comunitat Valenciana, amb la qual cosa s'inicia el termini perquè les persones interessades presenten les al·legacions que estimen oportunes, i també les alternatives tècniques i proposicions juridicoeconòmiques en competència. La documentació ressenyada al punt primer consta a l'ajuntament per a la consulta pública.
  
Cosa que es fa pública, d'acord amb l'article 46 de la LRAU 6/1994, perquè se'n prenga coneixement, així com en compliment de l'article 60.1 de la Llei de Règim Jurídic de les Administracions Públiques i del Procediment Administratiu Comú 30/1992, que tindrà els efectes establits en l'article 59.4 de la Llei de Règim Jurídic de les Administracions Públiques i del Procediment Administratiu Comú 30/1992 esmentada, en orde a la pràctica de la notificació de les persones interessades que puguen resultar desconegudes o s'ignore el lloc de notificació o el mitjà a què fa referència el punt 1 de l'article esmentat, o bé, una vegada intentada la notificació, no s'hi haguera pogut practicar.